PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL ILGALAIKIO MATERIALIOJO TURTO PERĖMIMO PRIENŲ RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PRIENŲ RAJONO ŠVIETIMO ĮSTAIGOMS“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Perimti Prienų rajono savivaldybės nuosavybėn Nacionalinės švietimo agentūros patikėjimo teise valdomą ilgalaikį materialųjį turtą ir jį perduoti Prienų rajono švietimo įstaigoms.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, kurie nustato savivaldybės savarankiškąsias funkcijas (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas); Lietuvos Respublikos vietos savivaldos įstatymo 6 straipsnio 2 punktu, kuris nustato, kad savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus šio įstatymo 20 straipsnio 1 dalies 4 punkte nustatytu atveju; 12 straipsnio 2 punktu, kuris nustato, kad savivaldybės turtą patikėjimo teise valdo, naudoja ir disponuoja juo savivaldybės institucijos, įstaigos ir organizacijos, savivaldybės įmonės pagal įstatymus savivaldybės tarybos sprendimuose nustatyta tvarka.

Laukiami rezultatai:

Gautas Nacionalinės švietimo agentūros 2024 m. vasario 20 d. raštas (Nr. SD-503(1.6 E)), kuriuo siūloma perimti sprendimo projekto 1 priede išvardytą kompiuterinę įrangą. Tikslas – aprūpinti savivaldybės švietimo įstaigas, išvardytas sprendimo projekto 2 priede, nešiojamaisiais kompiuteriais bei jų priedais (klaviatūromis, pelėmis, papildomais ekranais) ir taip pagerinti informacinių išteklių infrastruktūrą bei skaitmeninio ugdymo turinio prieinamumą. Perėmus nurodytą turtą ir perdavus jį švietimo įstaigoms, bus užtikrintas mokinių pasiekimų patikrinimų vykdymas elektroninėmis priemonėmis, spartesnis informacinių technologijų diegimas į ugdymo procesą, prisidėta prie švietimo įstaigų sąlygų naudotis skaitmeninėmis mokymo priemonėmis gerinimo, įgyvendinant atnaujintas ugdymo programas.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Nėra.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt